Diari Oficial de la Generalitat Valenciana


Sumari del DOGV 5884, del 03-11-2008 (2008/12684)

RESOLUCIÓ de 12 de setembre de 2008, de la Conselleria de Medi Ambient, Aigua, Urbanisme i Habitatge sobre la declaració de l'àrea de rehabilitació del barri de Cox Viejo a Cox. Expedient número 03/0012/2007/058.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5884

Data del DOGV
:   03-11-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/12128


Data del document
:   12-09-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Cox
    * patrimoni arquitectònic
    * renovació urbana
    * administració local
    * protecció del patrimoni
    * pla d'urbanisme
    * ajuda a la construcció

RESOLUCIÓ de 12 de setembre de 2008, de la Conselleria de Medi Ambient, Aigua, Urbanisme i Habitatge sobre la declaració de l'àrea de rehabilitació del barri de Cox Viejo a Cox. Expedient número 03/0012/2007/058. [2008/12889]
Antecedents de fet
Primer. L'Ajuntament de Cox ha sol·licitat la declaració com a àrea de rehabilitació el barri denominat Cox Viejo al municipi.
Segon. Es tracta d'uns dels dos nuclis originals de la població situat al vessant de la muntanya coronada pel castell de Santa Bárbara i a l'abric de la Serra de Callosa.
Tercer. L'àrea proposada representa aproximadament el 10% el municipi, amb 150 habitatges en què resideixen unes 750 persones, la qual cosa comporta un 11% de la població total de la localitat.
Es tracta d'una població composta principalment per immigrants, persones d'ètnia gitana, edat avançada i escassos recursos econòmics, que resideixen de forma permanent en l'àrea.
Les edificacions, de més de 40 anys d'antiguitat, presenten importants mancances pel que fa a l'estat de l'entorn, instal·lacions i equipament higienicosanitari.
Malgrat que l'Ajuntament ha promogut diverses actuacions d'adequació de les infraestructures i serveis en l'àrea, persisteix la necessitat continuar actuant en aquest sentit.
Quart. L'àrea que s'ha de declarar disposa de pla general municipal d'ordenació urbana, aprovat definitivament per la Comissió Territorial d'Urbanisme el 4 de novembre de 1999.
En aquest s'estableixen ordenances específiques de protecció de les característiques originals dels edificis en l'àrea que s'ha de declarar.
Cinqué. L'11 de juny de 2008 el Servei de Rehabilitació de la Direcció General d'Habitatge i Projectes Urbans emet proposta de declaració de l'àrea de rehabilitació en la qual es conclou que es reuneixen els requisits especificats en el Decret 81/2006 per a declarar l'àrea de rehabilitació.
D'acord amb el que estableix l'article 14 del Decret 81/2006, de 9 de juny, del Consell, de desenvolupament de les mesures i ajudes financeres a la rehabilitació d'edificis i habitatges a la Comunitat Valenciana, resolc:
Primer. Declarar com a àrea de rehabilitació el barri de Cox Viejo a Cox (Alacant), la delimitació del qual es fixa en el plànol adjunt.
Segon. Considerar d'aplicació les ajudes establides pels articles 65, 66 i 67 del Decret 81/2006, de 9 de juny, del Consell, per a les actuacions protegides que s'efectuen en aquest àmbit.
Tercer. Es recomana, conforme a l'article 544.2.b i c del Decret 67/2006, Reglament d'ordenació i gestió territorial i urbanística, l'obligació d'assignar preferentment els ingressos dineraris del patrimoni de sòl al finançament de programes de rehabilitació i ajudes a la rehabilitació.
Quart. El període de vigència de l'àrea de rehabilitació declarada serà el que corresponga al pla d'habitatge en què s'emmarca.
Cinqué. De conformitat amb la disposició addicional vuitena del Decret 81/2006, de 9 de juny, i l'Ordre 15 de novembre de 2004, de la Conselleria de Territori i Habitatge, després de la qualificació provisional de l'actuació de rehabilitació, s'instal·larà un cartell informatiu, segons model facilitat per aquesta Conselleria.
Contra aquesta resolució que posa fi a la via administrativa, es pot interposar recurs contenciós administratiu, davant del jutjat contenciós administratiu de València, en el termini de dos mesos comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.
Tot això, sense perjudici que puga exercir qualsevol altre recurs que crega oportú.
València, 12 de setembre de 2008.- La directora general d'Habitatge i Projectes Urbans: María Jesús Rodríguez Ortíz.